Sigrun Slapgard

Sigrun Slapgard (født 1953) er en norsk journalist, programleder og forfatter. Hun har blant annet arbeidet i NRKs utenriksredaksjon, og rapporterte hjem for NRK under Kosovo-krigen i 1999, og fra Qatar under invasjonen av Irak i 2003. Fra 2007 til 2008 var hun programleder for utenriksmagasinet Urix. Slapgard har også laget dokumentarer fra Vest-Asia, Latin-Amerika og Spania. Hun har skrevet både romaner, sakprosa og biografier. 

Slapgard ble nominert til Brageprisen og fikk Melsom-prisen for sin biografi over den kvinnelige krigsreporteren Lise Lindbæk. Hun fikk Nynorsk litteraturpris (2013) for romanen Englestien. I 2020 ble Slapgard igjen nominert til Brageprisen for dokumentarboka Eit hemmeleg liv. Spesialagent og Spaniafrivillig Wilhelm Holst. 

Hennes bestefar var forfatteren Bjarne Slapgard.

 Bibliografi 
 Draumar i krysseld – sakprosa (1989) 
 Krigens penn. Ein biografi om Lise Lindbæk – (2002)
 Krig og løgn. Drama i ti akter – debattbok (2003)
 Dikterdronningen. En biografi om Sigrid Undset – biografi (2007)
 Paradishagen – roman (2011)
 Englestien – roman (2013)
 Maleren – roman (2015)
 Eg har sett jaguaren : Latinamerikanske historier – sakprosa, Samlaget (2018)
 Eit hemmeleg liv: spesialagent og spaniafrivillig Wilhelm Holst - Samlaget 2020
 Werna Gerhardsen - Jenta fra løkka - Kagge forlag 2024

 Priser 
 Melsom-prisen (2003)
 Nynorsk litteraturpris (2013)
Brageprisen- nominasjoner (2002 og 2020)

 Eksterne lenker 

 Sigrun Slapgard i NRK Forfatter

Kategori:Norske forfattere
Kategori:Norske journalister
Kategori:Norske TV-programledere
Kategori:Norske biografer
Kategori:NRK-journalister
Kategori:Programledere for NRK TV
Kategori:Nynorskforkjempere
Kategori:Vinnere av Nynorsk litteraturpris